CELEX: C2005/193/27
Language: el
Date: 2005-08-06 00:00:00
Title: Υπόθεση C-236/05: Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας, που ασκήθηκε στις 30 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/17
            
         Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας, που ασκήθηκε στις 30 Μαΐου 2005
   (Υπόθεση C-236/05)
   (2005/C 193/27)
   Γλώσσα διαδικασίας: η αγγλική
   Η Επιτροπή των Ευρωπαϊκών Κοινοτήτων, εκπροσωπούμενη από την Karen Banks, με τόπο επιδόσεων στο Λουξεμβούργο, άσκησε προσφυγή στις 30 Μαΐου 2005 ενώπιον του Δικαστηρίου των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας
   Η προσφεύγουσα ζητεί από το Δικαστήριο:
   
               1)
            
            
               να αναγνωρίσει ότι το Ηνωμένο Βασίλειο, κοινοποιώντας με σημαντική καθυστέρηση τα στοιχεία που απαιτούν οι διατάξεις του άρθρου 19θ, πρώτο και τρίτο εδάφιο, του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), παρέβη τις υποχρεώσεις που υπέχει από το άρθρο αυτό
            
         
               2)
            
            
               να καταδικάσει το Ηνωμένο Βασίλειο στα δικαστικά έξοδα.
            
         Ισχυρισμοί και κύρια επιχειρήματα:
   Οι διατάξεις του άρθρου 19θ του κανονισμού 2847/93 επιβάλλουν στα κράτη μέλη να διαβιβάζουν ηλεκτρονικώς ορισμένα στοιχεία στην Επιτροπή, εντός συγκεκριμένης προθεσμίας. Είναι ουσιώδες για την Επιτροπή να διαθέτει τα εν λόγω στοιχεία για τη διαχείριση και την ανάπτυξη της κοινής αλιευτικής πολιτικής, συγκεκριμένα ως προς τη διατήρηση, διαχείριση και εκμετάλλευση των ζώντων υδρόβιων πόρων.
   Το Ηνωμένο Βασίλειο κοινοποίησε τα απαιτούμενα από το άρθρο 19θ στοιχεία με σημαντική καθυστέρηση όσον αφορά τα έτη 1999, 2000, 2001, 2002 και 2003. Oι προθεσμίες για το 2004 δεν τηρήθηκαν και κανένα στοιχείο δεν παρελήφθη ακόμα για το 2005. Κατά συνέπεια, η Επιτροπή υποστηρίζει ότι το Ηνωμένο Βασίλειο παρέβη τις υποχρεώσεις που υπέχει από την προαναφερθείσα διάταξη του κανονισμού 2847/93.
   
      (1)  ΕΕ L 261, 20.10.1993, σ. 1.